
เริ่มประชุม เวลา ๑๐.๐๐ น.

นางสาววีณา   โต๊ะสาน           ให้สัญญาณเรียกสมาชิกสภาองค์การบริหารส่วนตำบลทุ่งปรัง เข้าห้องประชุม
(เลขานุการสภาฯ)                 เรียนเชิญประธานสภา จุดธูปเทียน บูชาพระรัตนตรัย
                                     เรียนเชิญประธานสภา เปิดประชุมสภาองค์การบริหารส่วนตำบลทุ่งปรัง 
                                     สมัยสามัญ สมัยที่ ๓ ครั้งที่ ๒ ประจำปี ๒๕๖๖  และดำเนินการประชุมตาม
	ระเบียบวาระการประชุม

ระเบียบวาระที่  ๑		เรื่องที่ประธานจะแจ้งต่อที่ประชุม
นายประทีป  วิบุลย์ศิลป์		๑.๑  ด้วยอำเภอสิชล ขอความร่วมมือจำหน่ายฉลากกาชาดการกุศล (ประธานสภา)			ประจำปี ๒๕๖๖
      ด้วยจังหวัดนครศรีธรรมราชร่วมกับเหล่ากาชาดจังหวัด ได้กำหนดจัดกิจกรรม จำหน่ายฉลากกาชาดการกุศล ประจำปี  ๒๕๖๖  ในงานประเพณีเทศกาลบุญสารทเดือนสิบ และงานกาชาดจังหวัดนครศรีธรรมราช ประจำปี ๒๕๖๖ ระหว่างวันที่ ๒๕ กันยายน ๒๕๖๖ ถึงวันที่ ๑๔  ตุลาคม ๒๕๖๖ ณ สวนสมเด็จพระศรีนครินทร์ (ทุ่งท่าลาด)  โดยขอความร่วมมือจำหน่าย จำนวน ๔๐ ฉบับ ฉบับละ ๑๐๐ บาท หากสมาชิกท่านใดสนใจสามารถติดต่อขอซื้อได้ที่งานธุรการสำนักปลัด อบต.ทุ่งปรัง
ที่ประชุม			รับทราบ

ระเบียบวาระที่ ๒		เรื่องรับรองรายงานการประชุม
นายประทีป  วิบุลย์ศิลป์		๒.๑ การรับรองรายงานการประชุมสภาองค์การบริหารส่วนตำบลทุ่งปรัง    (ประธานสภา)			สมัยสามัญ สมัยที่ ๓ ครั้งที่ ๑ ประจำปี ๒๕๖๖ วันที่  ๒๑ สิงหาคม  ๒๕๖๖
มติที่ประชุม	รับรองรายงานการประชุมสภาองค์การบริหารส่วนตำบลทุ่งปรัง สมัยสามัญ สมัยที่ ๓  ครั้งที่ ๑ ประจำปี ๒๕๖๖ วันที่  ๒๑ สิงหาคม  ๒๕๖๖ ด้วยคะแนนเสียง  ๑๓  เสียง   งดออกเสียง  ๒ เสียง

ระเบียบวาระที่ ๓ 		เรื่อง เสนอเพื่อพิจารณา
นายประทีป  วิบุลย์ศิลป์		๓.๑ การพิจารณาร่างข้อบัญญัติงบประมาณรายจ่ายประจำปีงบประมาณ(ประธานสภา)			พ.ศ. ๒๕๖๗
     	- วาระที่ ๒ 
ตามที่ สภาองค์การบริหารส่วนตำบลทุ่งปรัง กําหนดระยะเวลา
เสนอคําแปรญัตติร่างข้อบัญญัติงบประมาณรายจ่ายประจำปี ๒๕๖๗ ต่อคณะกรรมการแปรญัตติ ตั้งแต่ วันที่  ๒๑  สิงหาคม ๒๕๖๖ เวลา ๑๓.๐๐ น. 
ถึงวันที่  ๒๓  สิงหาคม ๒๕๖๖ เวลา ๑๘.๐๐ น. ณ ห้องประชุมสภาองค์การบริหารส่วนตำบลทุ่งปรัง  และได้คัดเลือกคณะกรรมการแปรญัตติฯ
จำนวน ๓ ท่าน ในคราวการประชุมสภาองค์การบริหารส่วนตำบลทุ่งปรัง    
 สมัยสามัญ  สมัยที่ ๓ ครั้งที่ ๑  ประจำปี ๒๕๖๖  วันที่  ๒๑ สิงหาคม  ๒๕๖๖ นั้น ในลำดับต่อไปกระผมจะให้เลขานุการสภาฯ ชี้แจงระเบียบ ข้อกฎหมายที่เกี่ยวข้องกับการพิจารณาร่างข้อบัญญัติงบประมาณรายจ่าย ในวาระที่ ๒ หรือขั้นการแปรญัตติงบประมาณรายจ่าย ขอเชิญเลขาครับ

นางสาววีณา  โต๊ะสาน		ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. (เลขานุการสภาฯ)		๒๕๔๗  (แก้ไขถึงฉบับที่  ๒ พ.ศ. ๒๕๕๔)

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน ให้คณะกรรมการแปรญัตติไปร่วมประชุมสภาท้องถิ่น
ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก
ข้อ ๕๒ การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่ 
นายประทีป  วิบุลย์ศิลป์ 		ต่อไป ขอให้คณะกรรมการแปรญัตติร่างข้อบัญญัติงบประมาณรายจ่ายที่(ประธานสภาฯ)			ได้รับการแต่งตั้งจากสภาฯ และได้มาปฏิบัติหน้าที่ในการรับคำเสนอแปร
ญัตติได้รายงานผลการแปรญัตติและความเห็นของคณะกรรมการแปรญัตติให้สภาฯได้รับทราบ ขอเชิญครับ

นายอธิวัฒน์ ณ นคร			ตามที่ สภาองค์การบริหารส่วนตำบลทุ่งปรัง กําหนดระยะเวลา
 (ประธานกรรมการฯ) 	  	เสนอคําแปรญัตติฯ ต่อคณะกรรมการแปรญัตติ ดังนี้
 ในวันที่  ๒๑ สิงหาคม ๒๕๖๖ เวลา ๑๓.๐๐ น.ถึงเวลา ๑๘.๐๐ น.  
วันที่ ๒๒  สิงหาคม ๒๕๖๖  เวลา ๐๘.๐๐ น .ถึงเวลา ๑๘.๐๐ น.  
วันที่ ๒๓  สิงหาคม ๒๕๖๖  เวลา ๐๘.๐๐ น.ถึงเวลา ๑๘.๐๐ 
ณ ห้องประชุมสภาองค์การบริหารส่วนตำบลทุ่งปรัง 	
และให้คณะกรรมการพิจารณาคำแปรญัตติให้แล้วเสร็จภายในวันที่ ๒๔ สิงหาคม ๒๕๖๖  คณะกรรมการฯ ได้มาปฏิบัติหน้าที่รับคําเสนอแปรญัตติ ฯ ตามวันและเวลาข้างต้น ปรากฏว่า 
ไม่มีสมาชิกสภาองค์การบริหารส่วนตำบล หรือนายกองค์การบริหารส่วนตำบล ประสงค์จะยื่นคําเสนอแปรญัตติ ร่างข้อบัญญัติงบประมาณรายจ่ายประจําปีงบประมาณ พ.ศ. ๒๕๖๗	แต่อย่างใด และไม่มีคณะกรรมการแปรญัตติขอสงวนความเห็น
         จึงสรุปได้ว่าร่างข้อบัญญัติงบประมาณรายจ่ายประจําปีงบประมาณพ.ศ.๒๕๖๗ ฉบับนี้มีความเหมาะสมและครอบคลุม ทุกแผนงานแล้วรวมทั้ง โครงการ/กิจกรรม เป็นไปตามแผนพัฒนา ๕ ปี  (พ.ศ.๒๕๖๖ - ๒๕๗๐)    ไม่มีการแก้ไข หรือเพิ่มเติมข้อความในตอนหนึ่งตอนใด ให้คงไว้ตามร่างเดิม ไม่มีผู้ใดยื่นเสนอคําแปรญัตติและไม่มีคณะกรรมการขอสงวนความเห็น
คณะกรรมการแปรญัตติมีมติให้คงไว้ซึ่งร่างเดิม
(รายละเอียดตามเอกสารที่ได้จัดส่งให้สมาชิกทราบล่วงหน้า)

นายประทีป  วิบุลย์ศิลป์ 		ตามที่ คณะกรรมการแปรญัตติร่างข้อบัญญัติงบประมาณรายจ่ายฯ ได้รายผล(ประธานสภาฯ)			การประชุมพิจารณาคำแปรญัตติ ตลอดจนความเห็นของคณะกรรมการแปร
ญัตติให้ทุกท่านทราบแล้ว นั้น 
เนื่องจาก ร่างข้อบัญญัติงบประมาณรายจ่ายประจําปีงบประมาณ พ.ศ.๒๕๖๗  ขององค์การบริหารส่วนตำบลทุ่งปรัง ไม่มีการแก้ไข หรือเพิ่มเติมข้อความในตอนหนึ่งตอนใด ให้คงไว้ตามร่างเดิม   ไม่มีผู้ยื่นเสนอคําแปรญัตติและไม่มีคณะกรรมการท่านใดขอสงวนความเห็น ดังนั้นจึงจะไม่มีการอภิปรายในเรื่องดังกล่าว กระผมจะขอมติเพื่อผ่านวาระการแปรญัตติ ท่านใดเห็นว่าให้ผ่านวาระการแปรญัตติขอให้ยกมือด้วย 
มติที่ประชุม	ผ่านวาระการแปรญัตติ ด้วยคะแนนเสียง  ๑๓   เสียง งดออกเสียง ๒  เสียง

นายประทีป  วิบุลย์ศิลป์ 			  การพิจารณาร่างข้อบัญญัติงบประมาณรายจ่ายประจำปี  (ประธานสภาฯ)			งบประมาณพ.ศ. ๒๕๖๗  วาระที่ ๓	
เนื่องจากไม่มีการแปรญัตติในวาระที่ ๒  ดังนั้น ในวาระที่ ๓ กระผมขอมติว่าให้ตราเป็นข้อบัญญัตติงบประมาณรายจ่าย ประจำปีงบประมาณ พ.ศ. ๒๕๖๗  ขององค์การบริหารส่วนตำบลทุ่งปรัง หรือไม่

มติที่ประชุม	อนุมัติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ.๒๕๖๗ ขององค์การบริหารส่วนตำบลทุ่งปรัง  ด้วยคะแนนเสียง  ๑๓   เสียง
				ไม่อนุมัติให้ตราเป็นข้อบัญญัติ	-  เสียง
				งดออกเสียง		        ๒    เสียง
นายประทีป  วิบุลย์ศิลป์		๓.๒  ขอความเห็นชอบต่อสภาองค์การบริหารส่วนตำบลทุ่งปรัง ในการ(ประธานสภา)			ถ่ายโอน ภารกิจให้แก่องค์กรปกครองส่วนท้องถิ่น โครงการฝายชะลอน้ำ 
บ้านทุ่งใหญ่ พร้อมอาคารประกอบ ตำบลทุ่งปรัง  อำเภอสิชล  จังหวัดนครศรีธรรมราช 	 
ตามที่ อบต.ทุ่งปรัง ได้รับหนังสือจากส่วนแผนงาน สำนักงานชลประทานที่ ๑๕ ที่ กษ ๐๓๒๔.๐๔/๒๘๘ ลงวันที่ ๒๑ สิงหาคม ๒๕๖๖ เรื่อง  ขอความเห็นชอบต่อสภาองค์การบริหารส่วนตำบลทุ่งปรัง ในการถ่ายโอน ภารกิจให้แก่องค์กรปกครองส่วนท้องถิ่น โครงการฝายชะลอน้ำ 
บ้านทุ่งใหญ่ พร้อมอาคารประกอบ ตำบลทุ่งปรัง  อำเภอสิชล  จังหวัดนครศรีธรรมราช 	 
ขอให้เจ้าหน้าที่จากสำนักงานชลประทานที่ ๑๕ ชี้แจงรายละเอียดเกี่ยวกับโครงการฝายชะลอน้ำบ้านทุ่งใหญ่พร้อมอาคารประกอบ
ให้สมาชิกสภาองค์การบริหารส่วนตำบลทุ่งปรัง ทราบและพิจารณา 	 

นายวชิรากร  เรียงรุ่งโรจน์		ชี้แจงรายละเอียดเกี่ยวกับ โครงการฝายชะลอน้ำ บ้านทุ่งใหญ่ (วิศวกรชลประทาน) 		พร้อมอาคารประกอบ ตำบลทุ่งปรัง  อำเภอสิชล  จังหวัดนครศรีธรรมราช
				(ด้วยการฉายวีดีโอ โปรเจคเตอร์ พร้อมภาพประกอบ เกี่ยวกับการก่อสร้าง 
ก่อนดำเนินการ ขณะดำเนินการ และดำเนินการแล้วเสร็จ)

นายประทีป  วิบุลย์ศิลป์ 		ตามที่ เจ้าหน้าที่จากสำนักงานชลประทานที่ ๑๕  ได้ชี้แจงรายละเอียด(ประธานสภาฯ)			เกี่ยวกับโครงการฝายชะลอน้ำ บ้านทุ่งใหญ่ พร้อมอาคารประกอบ 
ไปแล้วนั้น ก่อนที่จะให้สมาชิกสภาฯ พิจารณาในเรื่องดังกล่าว กระผมจะให้เลขานุการสภาฯ ชี้แจงระเบียบ ข้อกฎหมายที่เกี่ยวข้องกับการถ่ายโอนภารกิจให้กับองค์กรปกครองส่วนท้องถิ่น 

นางสาววีณา  โต๊ะสาน		สำหรับการถ่ายโอนโครงการฝายชะลอน้ำ บ้านทุ่งใหญ่ พร้อมอาคารประกอบ  (เลขานุการสภาฯ)		ตำบลทุ่งปรัง เป็นการถ่ายโอนภารกิจตาม พระราชบัญญัติกำหนดแผนและ
ขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. ๒๕๔๒ ซึ่งคณะกรรมการกระจายอำนาจให้แก่องค์กรปกครองปกครองส่วนท้องถิ่น ได้กำหนดหลักเกณฑ์ วิธีการและขั้นตอนการบริหารจัดการภารกิจถ่ายโอนด้านแหล่งน้ำ ให้องค์กรปกครองส่วนท้องถิ่นได้ทราบและถือเป็นแนวทางปฏิบัติ ซึ่งตามรายละเอียดที่เจ้าหน้าที่จากสำนักงานชลประทานที่ ๑๕  ได้ชี้แจงก็ได้ดำเนินการตามหลักเกณฑ์ และขั้นตอนดังกล่าว  อย่างไรก็ดีได้มีหนังสือ ที่  กค(กวจ) ๐๔๐๕.๒/ ๐๒๐๑๔๗   ลงวันที่ ๑๘ พฤษภาคม ๒๕๖๑  เรื่อง ข้อหารือตามแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ประเด็นการรับมอบพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือภาระติดพัน จะส่งผลต่อการใช้จ่ายงบประมาณของ อปท.ด้วย ซึ่งการพิจารณางบประมาณของ อปท.เป็นอำนาจของสภาท้องถิ่น จึงมีความจำเป็นต้องกำหนดให้สภาท้องถิ่นมีอำนาจในการพิจารณาให้ความเห็นชอบในเรื่องดังกล่าว 

นายประทีป  วิบุลย์ศิลป์ 		ตามที่ เลขานุการสภาฯ ได้ชี้แจง ระเบียบ ข้อกฎหมายที่เกี่ยวข้องกับการถ่าย
(ประธานสภาฯ)	โอนภารกิจให้กับองค์กรปกครองส่วนท้องถิ่น ไปแล้วนั้น   ลำดับต่อไปจะให้ สมาชิกสภาองค์การบริหารส่วนตำบลทุ่งปรัง ได้อภิปราย หรือซักถาม ประเด็นที่สงสัยเกี่ยวกับ โครงการฝายชะลอน้ำ บ้านทุ่งใหญ่ พร้อมอาคารประกอบ ตำบลทุ่งปรัง  ขอเชิญ ครับ 

นายอธิวัฒน์ ณ นคร		 ตามที่ เจ้าหน้าที่จากสำนักงานชลประทานที่ ๑๕  ได้ชี้แจงรายละเอียด  
 (ส.อบต.หมู่ที่ ๓) 	  	 โครงการฝายชะลอน้ำ บ้านทุ่งใหญ่ พร้อมอาคารประกอบ ตำบลทุ่งปรัง
ไปแล้วนั้น กระผมอยากทราบว่า กรณีการรับโอนโครงการดังกล่าวนั้น อบต.ทุ่งปรัง จะมีภาระค่าใช้จ่ายที่จะต้องจ่ายเกี่ยวกับการดูแลหรือบำรุงรักษาโครงการดังกล่าว มีอะไรบ้างครับ 
นายวชิรากร  เรียงรุ่งโรจน์	ชี้แจงภาระค่าใช้จ่ายที่ อบต.ทุ่งปรัง จะต้องรับผิดชอบกรณีฝายชะลอน้ำ  (วิศวกรชลประทาน)		บ้านทุ่งใหญ่ พร้อมอาคารประกอบ ตำบลทุ่งปรัง ได้แก่ ค่าไฟฟ้า เดือนละ
ประมาณ ๓๑๒  บาท กรณีมีตะกอนทรายมาทับถมบริเวณหน้าฝาย ก็จะต้องมีค่าขุดลอก  ครั้งที่ผ่านมาใช้เครื่องจักรของชลประทานในการขุดลอก ค่าน้ำมันเชื้อเพลิงประมาณ ๙๐,๐๐๐  บาท    
	
นายอธิวัฒน์ ณ นคร		เนื่องจากว่าในแต่ละฤดูมีปริมาณน้ำไม่เท่ากัน ในเรื่องดังกล่าวเราจะต้องมี  (ส.อบต.หมู่ที่ ๓)			ความรู้ความเข้าใจในเรื่องระดับน้ำด้วยหรือไม่ครับ   		 

นายฐายศ  บุญพาชนะศรี            กรณีในฤดูฝนที่มีน้ำมา จะต้องมีการเปิดประตูระบายน้ำออกไป และเพื่อลด(นายช่างชลประทาน)                 ตะกอน นอกจากนี้จะต้องมีการตั้งกลุ่มผู้ใช้น้ำ ในการบริหารจัดการน้ำว่า
                                          ในช่วงไหนจะต้องมีการปิดประตูหรือเปิดประตูระบายน้ำ

นายอธิวัฒน์ ณ นคร		กรณีมีการชำรุดหรือเกิดความเสียหาย เนื่องจากกระแสน้ำในช่วงหน้าฝน   (ส.อบต.หมู่ที่ ๓)			หรือฤดูน้ำหลาก เหมือนปีที่ผ่านมา มีค่าซ่อมแซมหรือค่าบำรุงรักษาคิดเป็น
ค่าใช้จ่ายครั้งละประมาณเท่าไหร่ ครับ 

นายฐายศ  บุญพาชนะศรี            เนื่องจากอาคารประกอบเป็นคอนกรีตที่มีความมั่นคงแข็งแรงกระแสน้ำ
(นายช่างชลประทาน)		ไม่ทำให้ชำรุดเสียหาย แต่ในส่วนอื่นๆ นั้น เนื่องจากยังอยู่ในช่วงรับประกัน   			สัญญาจำนวน ๒ ปี ก่อนครบกำหนดประกันสัญญาทางชลประทานที่ ๑๕ 
และอบต.ทุ่งปรัง จะเข้าไปตรวจสอบหน้างาน ให้มีการซ่อมแซมให้อยู่ในสภาพดี ส่วนในกรณีในการซ่อมแซมเล็กๆ น้อยๆ นั้น อบต.ที่รับโอนจะต้องเป็นผู้รับผิดชอบในการซ่อมแซม แต่ถ้าหากการซ่อมแซมที่ต้องใช้งบประมาณจำนวนมาก เช่นฝายพัง อาจจะต้องของบประมาณจากสำนักงานชลประทานที่ ๑๕ 

นายอธิวัฒน์ ณ นคร		เนื่องจากโครงการดังกล่าวมีมูลค่าในการก่อสร้างค่อนข้างสูงเกือบ ๓๐ ล้าน(ส.อบต.หมู่ที่ ๓) 			กระผมคิดว่าควรศึกษารายละเอียดต่างๆ ให้ชัดเจน ก่อนที่จะรับโอน ไม่ว่าจะ
เป็นภาระค่าใช้จ่ายประจำ  ที่ อบต.ทุ่งปรังจะต้องรับผิดชอบ  ตลอดจนความภาระที่จะต้องซ่อมแซมหรือดูแลรักษา ในกรณีเกิดความเสียหายเสียหาย ซึ่งอาจจะเกิดขึ้นในช่วงหน้าฝนหรือในฤดูน้ำหลากที่กำลังจะมาถึงนี้ เราควรจะทราบในส่วนนี้ด้วย  ว่ามีภาระค่าใช้จ่ายประมาณเท่าใด นอกจากนี้ก่อนจะรับโอน สมาชิก อบต.ควรจะไปดูสถานที่ก่อสร้างจริง ว่า ปัจจุบันมีสภาพอย่างไร 

นายสันติ  พันธวาที		ขอบคุณท่านสมาชิกที่ใช้ความรอบคอบในการพิจารณา แต่โครงการต่างๆ ที่(นายก อบต.ทุ่งปรัง)		หน่วยงานอื่นโอนมาเราจะต้องรับโอน กรณีเกินศักยภาพเราต้องขอให้
หน่วยงานเขาเป็นผู้ซ่อมแซมหรือโอนกลับคืนให้หน่วยงานเจ้าของงบประมาณในการปรับปรุงแก้ไข
นายพสิษฐ์  พรหมคีรี		อยากให้พิจารณาว่า โครงการต่างๆ ที่จะได้งบประมาณมาเราต้องใช้ความ(รองนายก อบต.ทุ่งปรัง)		สามารถในการของบประมาณ หากเราจุกจิกหรืองอแงในการรับโอน ต่อไปใน
การของบประมาณจะทำให้ของบยุ่งยาก		 

นายอธิวัฒน์ ณ นคร		ในการอภิปรายหรือซักถามในประเด็นต่างๆ นั้น ไม่ใช่ว่าเราจะไม่รับโอน แต่(ส.อบต.หมู่ที่ ๓) 			เราจะต้องศึกษารายละเอียดและผลกระทบให้รอบคอบ เพื่อป้องกันปัญหาที่
อาจจะเกิดขึ้นได้

นายประทีป  วิบุลย์ศิลป์ 		ตามที่  สมาชิกองค์การบริหารส่วนตำบลทุ่งปรังได้ซักถาม และเจ้าหน้าที่จาก(ประธานสภาฯ)			สำนักงานชลประทานที่ ๑๕  ได้ตอบข้อซักถาม ในประเด็นต่างๆ และชี้แจง
รายละเอียดเกี่ยวกับ	โครงการฝายชะลอน้ำ บ้านทุ่งใหญ่ พร้อมอาคารประกอบ ไปแล้วนั้น   เพื่อให้การพิจารณาในเรื่องดังกล่าว เป็นไปด้วยความถูกต้อง ตามระเบียบ หลักเกณฑ์ และมีข้อมูลที่ชัดเจนเพื่อประกอบการพิจารณา เห็นควรให้มีการศึกษารายละเอียดเพิ่มเติม ตลอดเข้าไปดูสถานที่จริงว่าในปัจจุบันมีสภาพอย่างไร ตลอดจนดูผลกระทบที่อาจจะเกิดขึ้นในช่วงฤดูฝนที่กำลังจะมาถึง เพื่อประกอบ การตัดสินใจ ก่อนลงมติในเรื่องดังกล่าว 

ที่ประชุม         			ให้มีการศึกษารายละเอียดเพิ่มเติม ตลอดเข้าไปดูสถานที่จริงว่าในปัจจุบันมี
	สภาพอย่างไร เพื่อประกอบ การตัดสินใจ ก่อนลงมติ 

นายประทีป  วิบุลย์ศิลป์		๔  เรื่องอื่นๆ 
(ประธานสภา)	มีสมาชิกท่านใด มีเรื่องอื่นใดจะเสนอ หรือหารือในที่ประชุมแห่งนี้หรือไม่ ขอเชิญครับ
ที่ประชุม			ไม่มี    

นายประทีป  วิบุลย์ศิลป์     	บัดนี้  การประชุมสภาองค์การบริหารส่วนตำบลทุ่งปรัง สมัยสามัญ สมัยที่  ๓ (ประธานสภาฯ )              	ครั้งที่  ๒ ประจำปี  ๒๕๖๖  ได้ดำเนินครบตามระเบียบวาระการประชุมแล้ว  
และไม่มีผู้ใดเสนอเรื่องอื่นใดอีก กระผมขอปิดการประชุม  

ปิดประชุมเวลา  ๑๑.๓๐ น.



( ลงชื่อ )     วีณา   โต๊ะสาน     ผู้จดรายงานการประชุม
		     (นางสาววีณา   โต๊ะสาน)
                                     เลขานุการสภาองค์การบริหารส่วนตำบล


      ( ลงชื่อ )     ประทีป  วิบุลย์ศิลป์    ผู้รับรองรายงานการประชุม
(นายประทีป  วิบุลย์ศิลป์)                                                
ประธานสภาองค์การบริหารส่วนตำบล

